《求碧窗叶先生兰亭书法》
明代·周旋

碧窗夫子写兰亭，千载羲之契合冥。赤手妙探龙虎窟，墨池寒蘸斗牛星。

韩公自诧军方张，杜老深知笔有灵。剩欲相从学心画，烦君为我讲声形。

作者简介：（1450—1519）浙江慈溪人，字克敬。成化二十三年进士。选户科给事中。在科九年，屡上疏，论事剀切。后出参广藩。有《西溪小稿》、《杜诗质疑》、《东湖十咏》、《慈溪志》等。